- Hindi News
- ...तो अधिकारियों पर लागू नहीं होते 108 के बनाए नियम
...तो अधिकारियों पर लागू नहीं होते 108 के बनाए नियम
अमनप्रीत सिंह चौहान-!-लुधियाना
सरकार द्वारा गरीब व बेसहारा लोगों को दी जाने वाली 108 एंबुलेंस सर्विस के कायदे-कानून अधिकारियों पर लागू नहीं होते। अगर किसी गरीब व्यक्ति की सड़क हादसे या बीमारी से मौत हो जाती है तो नियम के अनुसार उसे 108 से अस्पताल या घर छोडऩा मना है। लेकिन अधिकारियों को यह सुविधा आसानी से उपलब्ध है।
इंप्लाइज एसोसिएशन 108 पंजाब के प्रधान बिक्रम सैणी ने बताया कि इंसानियत के तौर पर एंबुलेंस के कर्मियों द्वारा शव को छोडऩे के लिए रिक्वेस्ट करने पर भी यह कहा जाता है कि यह नियमों के खिलाफ है। उन्होंने बताया कि 24 मई को चंडीगढ़ रोड पर कबीर नगर के नजदीक एक व्यक्ति को हादसे में घायल होने की सूचना मिलने पर पहुंची एलडीएच-19 एंबुलेंस जब वहां पहुंची तो उसकी मौत हो जाने के कारण उसे अस्पताल नहीं पहुंचाया गया। जबकि 27 मई को 108 एंबुलेंस पंजाब के ऑपरेशन मैनेजर चेतन शर्मा के किसी रिश्तेदार की मौत होने पर उसे घर तक पहुंचा दिया। सैणी ने बताया कि इसकी सूचना कंट्रोल रूम के नंबर 108 पर भी नहीं दी गई। जबकि, नॉर्थ इंडिया के प्रोजेक्ट हेड जतिंदर शर्मा ने इस संबंध में बताया कि, अधिकारी के किसी रिश्तेदार को अपने बिहाफ पर घर छोड़ सकते हैं।
tgl_Latn hin_Deva hin_Deva mar_Deva hin_Deva hin_Deva